KOMISIJOS SPRENDIMAS
2004 m. rugsėjo 29 d.
dėl logistinės paramos TRACES sistemai
(pranešta dokumentu Nr. K(2004) 3584)
(2004/675/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 37 ir 37 a straipsnius,
atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 20 straipsnio 3 dalį,
atsižvelgdama į 1992 m. liepos 13 d. Tarybos sprendimą 92/438/EEB dėl veterinarinių importo procedūrų kompiuterizavimo (Shift projektas), iš dalies keičiantį Direktyvas 90/675/EEB, 91/496/EEB, 91/628/EEB ir Sprendimą 90/424/EEB bei panaikinantį Sprendimą 88/192/EEB (3), ypač į jo 12 straipsnį,
kadangi:
(1)
Europos Parlamento rezoliucijos A5-0396/2000 dėl Audito Rūmų specialiosios ataskaitos Nr. 1/2000 (4), dėl klasikinio kiaulių maro protrūkio 23 punkte reikalaujama, kad „gyvūnų judėjimo valdymo sistema (ANIMO) būtų tvarkoma ir kuriama visiškai kontroliuojant Komisijai“.
(2)
2004 m. kovo 30 d., Komisijos sprendimas 2004/292/EB dėl TRACES sistemos įdiegimo ir iš dalies keičiantis Sprendimą 92/486/EEB (5), numato, kad iki 2004 m. gruodžio 31 d. visos valstybės narės turi dalyvauti šioje sistemoje.
(3)
Vienuolika valstybių narių nuo 2004 m. balandžio 1 d. arba nuo 2004 m. gegužės 1 d. visateisiai dalyvauja TRACES sistemoje; būtina šiai veiklai suteikti techninę paramą. Techninės paramos poreikis dar labiau išaugs, kai sistemoje pradės dalyvauti visos valstybės narės ir institucijoms nepriklausantys vartotojai.
(4)
Eksperimentinė techninė parama turėtų būti teikiama pradiniam 15 mėnesių laikotarpiui, po kurio ji turėtų būti įvertinta ir pritaikyta pagal poreikius.
(5)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę.
PRIĖMĖ ŠĮ SPRENDIMĄ:
1 straipsnis
Pagal integruotą kompiuterinę veterinarijos sistemą „TRACES“, kurios sukūrimas numatytas Sprendimu 2003/24/EB, Komisija suteikia logistinę paramą sistemos vartotojams pradiniam 15 mėnesių laikotarpiui.
2 straipsnis
1 straipsnyje minimą Komisijos logistinę paramą sudaro 300 000 eurų.
3 straipsnis
Šis sprendimas skiriamas visoms valstybėms narėms.
Priimta Briuselyje, 2004 m. rugsėjo 29 d.